**אבני יסוד:**

**עיון רב תחומי בהגות הראי"ה קוק**

**שם המרצה: הרב ארי שבט**

**היקף הקורס: 1 ש"ש**

**אופן הלמידה: פרוייקט מונחה מרחוק**

רציונל הקורס:

הרב אברהם יצחק הכהן קוק זצ"ל הותיר לנו משנה רעיונית רחבה בהיקפה, עמוקה ומורכבת, אשר עיצבה וממשיכה לעצב את השקפת העולם הציונית דתית, ואת משנתה החינוכית המשתקפת בחינוך הממלכתי-דתי. קורס זה מזמן לסטודנטיות את האפשרות לעיין ולהעמיק במשנתו של הרב קוק בנושא אותו יבחרו, לאתר מקורות מרכזיים וללמדם, לקשרם אל פעילותו של הרב קוק, כפי שהדבר מתבטא באיגרותיו ובמקורות היסטוריים נוספים, ולהתבונן בהשתקפות הנושא בדורנו במשנתם של תלמידיו.

מטרות הקורס:

* הסטודנטית תעמיק בלימוד בנושא הנבחר, ותרכוש גם ניסיון ומיומנות בעיון מחקרי בכלים אקדמיים, שיסייעו לה בעתיד בלימוד, במחקר ובהוראה.
* הסטודנטית תרכוש מיומנות של שימוש במאגרי מידע תורניים והיסטוריים ברשת.
* הסטודנטית תתנסה בשימוש בחומרים ארכיוניים מהמרכז התיעודי שבבית הרב קוק שבירושלים. החשיפה לשיטות המחקר ולהדרכה מפורטת ואישית של מנהל הארכיון בנושא של כל סטודנטית, יהווה התנסות יוצאת דופן בעריכת מחקר ובניתוח מקורות, מחקרים וכתבים.
* הסטודנטית תחווה ותבין את ערך החקר הרב תחומי באמצעות החיבור של תחומי הדעת מחשבת ישראל והיסטוריה וכן נושאים הלכתיים ואזרחיים אקטואליים.

דרכי התקשרות עם המרצה:

* דוא"ל: [arishvat@gmail.com](mailto:arishvat@gmail.com)

דרכי הלמידה:

* בחירה של הסטודנטיות (בזוגות) נושא מתוך הגותו של הרב קוק, אשר יש לו השתקפות חינוכית בעולם הציוני דתי ובחינוך הממ"ד.

בין הנושאים המוצעים:

* היחס לבנים שעוזבים את דרך התורה
* האם מאמר 'הדור' עדיין תקף לדורנו?
* הסובלנות וגבולותיה במשנת הרב קוק
* מקום הספורט וההתעמלות במשנת הרב קוק
* מקום האמנות במשנת הרב קוק
* אוניברסליות מול לאומיות
* לימודי החול במשנת הראי"ה קוק
* לימוד תורה בשיטות מדעיות-מחקריות
* הרב קוק – 'חסיד' או 'מתנגד'?
* מימוש עצמי לעומת מסירות לכלל
* היחס לחידוש השפה העברית כשפת חול ולאליעזר בן יהודה
* אהבת ישראל במשנת הרב קוק
* היחס לציבור האנטי-ציוני
* חשיבות החקלאות ועבודת האדמה
* בין משנת הרב קוק למשנת הרב ריינס, מייסד המזרחי
* החידושים ב'הישיבה המרכזית העולמית' ('מרכז-הרב') לעומת הישיבות הקלאסיות
* המחקר מבוסס על עבודה עצמית מלווה בהדרכה בכתבי הרב קוק, תוך כדי השוואה עם דברי הרב עצמו בנושא במקומות מקבילים שבכתביו, ובמאמרים וספרים הרבים שנכתבו על משנתו. הסטודנטית תלמד ותתרגל כיצד להיעזר בלימודה באמצעי מחקר, בספרייה ובאתרי אינטרנט ותכניות חיפוש ממוחשבות ומקוונות להועיל לחקר הרקע הרעיוני וההיסטורי, במיוחד בתקליטורים של "פרויקט השו"ת" ו"כתבי הרב קוק" (עורך: הרב דב גולדשטיין). לעתים קרובות הוא יכלול גם את סקירת הרקע ההיסטורי והרעיוני של הוגים נוספים במחשבת ישראל, כדי לחדד את חידושיו של הרב קוק בנושא. בכך הסטודנטית תכיר גם מקורות מחז"ל, מתקופות ימי הביניים והעת החדשה, הנוגעות בקשר לסוגיות הנדונות.
* במקביל ללימוד ההגותי, תחקור הסטודנטית את ההיבטים ההיסטוריים שבפעולותיו ובאגרותיו של הרב קוק, וכן תבחן סוגיות אקטואליות בציבוריות הישראלית ובעולם הדתי בתקופתנו, והתייחסויות של הוגים בני ימינו מחוגי תלמידיו של הרב קוק.
* עמידה בזמנים במטלות הביניים ובקיום המיפגשים, כפי שמפורט להלן.
* תוצר סופי: הזוגות יגישו עבודה רצינית בת 7- 8 עמודים+ ביבליוגרפיה, כאשר כללי הכתיבה- הם כתיבה אקדמית.

**מבנה מפורט:**

* מפגש הזנקה עם המרצה והמרכז, שם יפורט ויוסבר רעיון הקורס, המידע הנצרך, החובות והמטלות השונות, הדרכה בחיפוש מחקרים והדגמה, ביום ה', ט' במרחשוון תשפ"ג (נוב' 3).
* חלוקה לזוגות ובחירת הנושאים מתוך הרשימה המוצעת (או נושא אחר, המתאים למסגרת הפרוייקט).
* הגשת רשימת הביבליוגרפיה הראשונית (לפחות שלושה מקורות או מחקרים).
* הגשת מבנה העבודה (=ראשי הפרקים) הראשוני.
* מפגשי ביניים (לפחות שתי פגישות אישיות לפני הגשת הטיוטה הראשונית של העבודה) בתיאום עם מרכז הקורס ומנהל הארכיון בבית הרב קוק, הנחייה אישית ובדיקת ההתקדמות, בפגישות בספריית המכללה או בזום וכן בהתכתבות בדוא"ל.
* פרזנטציה (זום): מפגש כללי בו כל זוג סטודנטיות יציג למשתתפות הקורס האחרות את הסוגיה הנידונה, בהתייחסות לאופן המחקר ולכלים שנרכשו.
* הגשת הטיוטה הראשונית של העבודה, שתוגש כחודש לפני תאריך ההגשה הסופית.
* תיקונים והוספות על פי ההערות המפורטות של מנחה הקורס על הטיוטה, במגמה להגיש עבודה שלמה וראויה.
* הגשה סופית

**מרכיבי הציון הסופי ודרך חישובו:**

* 80% על איכות המטלה הסופית
* 10% עמידה בזמנים בהגשת המטלות ובקיום המיפגשים לאורך הסמסטר.
* 10% פרזנטציה

**ביבליוגרפיה**

**קריאת חובה:**

* גוטל, הרב פרופ' נריה, מכותבי ראיה, ירושלים, תש"ס, שם, עמ' כא-מ
* ירון, ר' צבי, משנתו של הרב קוק, "הגות והבעה", ירושלים, תשל"ד, עמ' 21- 31

**קריאת רשות:**

* אופן, ר' בועז, מפתחות לכתבי הראי"ה, רמת בן, תשס"ב
* איש-שלום, בנימין, הרב אברהם יצחק הכהן קוק- בין רציונליזם למיסטיקה, תל אביב, תש"נ
* בארי, יהושע, אוהב ישראל בקדושה, תל אביב, תשמ"ט
* בן-ארצי, חגי, החדש יתקדש- הרב קוק כפוסק מחדש, תל אביב, תש"ע
* גוטל, ר' נריה, רמ"צ נריה, ור' אריה שטרן, ברורים בהלכות הראי"ה, ירושלים, תשנ"ב
* גוטל, ר' נריה, מכותבי ראיה, ירושלים, תש"ס
* גוטל, ר' נריה, חדשים גם ישנים, ירושלים, תשס"ה
* שם, עמ' 1- 12; 247- 257 (הערות השוליים כאן חשובות במיוחד)
* ירון, צבי, משנתו של הרב קוק, ירושלים, תשל"ד
* מימון, ר' יהודה לייב, הראי"ה, ירושלים, תשכ"ה
* נריה, ר' משה צבי, בשדה הראי"ה, תל אביב תשנ"א
* שם, "רבנו- לדתמותו ולדרכו", תל אביב תשנ"א, עמ' 61- 86
* צוריאל, הרב משה, אוצרות הראי"ה, "ניצוצות", חלק א, ירושלים, תשמ"ח, עמ' 82- 178
* צוריאל, הרב משה, אוצרות הראי"ה, "מפתחות לספרי הרב", חלק ג, ירושלים, תשמ"ח, עמ' 1374- 1376
* קלנר, ר' יוסף, מילון הראיה, ירושלים, תשנ"א
* רוזנק, אבינועם, ההלכה הנבואית- הפילוסופיה של ההלכה במשנת הראי"ה קוק, ירושלים, תשס"ז
* רייך, שושנה (עורכת), רואי פני הראי"ה, ירושלים, תשע"ב
* רפאל, ר' יצחק (עורך), אנציקלופדיה הציונות הדתית, ירושלים, תשל"ב

**תקליטורים**

* גולדשטיין, הרב דב (עורך), כתבי הרב קוק גרסה 4- תש"פ

**אתרים מקוונים**

אוצר החכמה המקוון (באתר המכללה), מהדורה 19, תשפ"א

עיתונות עברית היסטרוית- <http://jnul.huji.ac.il/dl/newspapers/index1024.html>

פרוייקט השו"ת, גרסה 29+ (כולל אנציקלופדיה תלמודית (הרש"י זוין, עורך), אוניברסיטת בר-אילן, תשפ"א

תדהר, דוד (עורך), אנציקלופדיה לחלוצי הישוב ובוניו, <http://www.tidhar.tourolib.org/> <http://www.hebrewbooks.org/>

חיפוש באנגלית ב- JTA Jewish Telegraph Agency

* שגב, תום, "ימי הכלניות" (על תקופת המנדט, שיש לך גישה דרך ספריית המכללה וראו במפתח היעיל שבסוף הספר: <https://kotar-cet-ac-il.mgs.orot.ac.il/KotarApp/Viewer.aspx?nBookID=97484797&sSearchText=%D7%94%D7%9B%D7%9C%D7%A0%D7%99%D7%95%D7%AA#592.0.0.default>

**בירור ראשוני על הדמויות באתרים מקוונים:**

<https://www.myheritage.co.il/research>

<https://www.jewishgen.org/databases/all/>

איתור מצבות הנדונים: <https://he.billiongraves.com/>

**בירור על רבני תקופת הרב קוק באתרים מקוונים:**

איתור קברי צדיקים: [https://kevarim.com](https://kevarim.com/)

ספר אהלי שם (עורך: רש"נ גוטליב), פינסק, תרע"ב: <http://www.hebrewbooks.org/pdfpager.aspx?req=36602&pgnum=1>